Ens trobem immersos en una situació ben estranya i crítica.
Les polítiques de joventut, com tot durant aquests dies, estan afectades per la crisi sanitària que ha generat la COVID-19.
Des de Joventut, en aquest context, posem en relleu la importància de la salut emocional com a pilar per abordar la diversitat de situacions i aspectes vitals de les persones joves.
Volem destacar, també, tota la tasca dels professionals de joventut en la línia de les habilitats per a la vida, recollides en un butlletí E-Joventut de fa poc més d'un any.
Es tracta d'una línia de treball que ha contribuït a la tendència actual de bona part de les polítiques locals de joventut per fer front a les situacions que avui dia afecten els joves.
Per tot plegat dediquem aquest butlletí, el primer en temps d'emergència social, a la gestió de les emocions.
Hi trobareu un recull de recursos (documents, serveis, organitzacions i experiències) molt centrat en la situació que estem vivint.
La gestió emocional en temps de confinament
Laia Girós Barrés, directora general de Joventut
Consells pràctics per a professionals que treballen amb joves durant el confinament
Guia adreça als professionals que treballen amb joves per fer l'acompanyament durant els dies de confinament.
Podeu trobar recursos, idees i propostes per mantenir el contacte amb els i les joves i evitar l'aïllament; podeu identificar les emocions que provoca el confinament i treballar-les i també intentar positivitzar la situació.
En l'elaboració de la guia ha col·laborat l'entitat Salut i Educació Emocional.
Consells pràctics per a joves durant el confinament
La guia proposa als joves que segueixin tres fases evolutives.
En primer lloc, que identifiquin els sentiments i les emocions que els produeix la reclusió domiciliar.
En segon lloc, fer un exercici per generar benestar i emocions positives amb els altres.
Finalment, proposa diferents idees perquè les persones joves creïn amb les seves habilitats, comparteixin interessos culturals, es comuniquin, participin a la comunitat i que s'expressin amb autenticitat.
Pautes per a la gestió psicològica del confinament
La Unitat de teràpia de la conducta de la Facultat de Psicologia (Universitat de Barcelona) elabora aquestes pautes per detectar les conseqüències del confinament que es deriven a nivell psicològic individual (en les nostres emocions, pensaments i formes de comportar-nos) i algunes conseqüències a nivell relacional.
L'Institut de Psicoteràpia Integrativa Relacional (IPIR) ofereix una guia elaborada per professionals especialistes en dol i pèrdues pensada per acompanyar a les persones que pateixen o han patit alguna pèrdua durant el confinament del COVID-19.
Inclou un apartat sobre com acompanyar adolescents.
PROGRAMES I SERVEIS (consultoris que ofereixen ajuda psicològica)
Eines del Departament de Salut de la Generalitat de Catalunya per a l'avaluació i la millora de la salut emocional, i accés a recursos professionals.
Permet fer un control i seguiment de l'estat emocional i dels símptomes a través del test, accedir a recursos i eines per a la millora de la salut emocional, rebre suport emocional per part d'un professional de la salut mental i rebre indicacions i consells sobre què cal fer en cada situació.
Consultori psicològic per a joves
Adolescents.cat impulsa aquest consultori, amb el suport de la Direcció General de Joventut, adreçat a joves per resoldre els seus dubtes.
Servei telefònic d'Atenció psicològica adreçat al personal municipal
La Diputació de Barcelona ofereix un servei de suport telefònic als professionals dels ens locals de la demarcació.
Ofereix atenció psicològica articulada a través del Col·legi Oficial de Psicologia de Catalunya (COPC) per a professionals municipals que treballen en atenció directa a la ciutadania.
Telèfon d'assessorament psicològic del Col·legi Oficial de Psicologia de Catalunya
Servei on professionals experts en emergències atenen la ciutadania que presenti malestar emocional, a causa de la situació actual, per tal de fer una primera contenció i redirigir-los als diferents serveis d'atenció psicològica existents.
Telèfon de suport i també formulari de sol·licitud per rebre assistència psicològica gratuïta per a familiars afectats per la COVID-19.
XARXES DE TREBALL I ALTRES ORGANISMES
Associació sense ànim de lucre que recolza i impulsa el desenvolupament de l'educació emocional a través de la informació, investigació i difusió.
Organisme de Salut Pública de la Diputació de Girona
Desenvolupa el programa "Sigues tu" sobre habilitats per a la vida, adreçat als centres educatius i ajuntaments de la demarcació, i altres ens del territori.
L'equip tècnic del "Sigues tu" és multidisciplinari: està format per professionals del món de l'educació, el lleure, la psicologia i la salut.
En el seu espai web es poden trobar recursos interessants.
Associació que es dedica a l'educació emocional i altres temàtiques.
Ofereix formacions, a més d'una sèrie de recursos per treballar l'educació emocional.
Cooperativa que acompanya a persones i grups en processos de presa de consciència amb vocació de transformar i incidir allà on treballen: al món educatiu, les organitzacions, els grups, les comunitats, les persones, les relacions i nosaltres mateixes.
Ofereix recursos de gestió emocional, suïcidi, trauma i suïcidi.
Centre psicopedagògic privat dedicat a atendre infants amb dificultats en el desenvolupament, així com les seves famílies.
Des del 2016 es dediquem exclusivament a la formació en línia per tal de facilitar als docents i altres professionals de l'educació nous coneixements, visions i propostes educatives útils i de qualitat en llengua catalana.
Destaca el curs virtual per acompanyar infants i adolescents en les pèrdues i el dol (s'imparteixen cada mes: de maig a l'agost 2020).
Elaboren programes de pedagogia del dol orientats a escoles i instituts, i dirigits tant a docents com a l'alumnat.
També fan acompanyament individual i/o grupal per elaboració de processos de dol, vinculats a diferent tipus de pèrdues: mort d'una persona estimada, canvi de domicili, divorci...
S'imparteixen xerrades sobre l'acompanyament a la mort i el dol per a les organitzacions i formació específica sobre l'acompanyament a la mort i el dol.
El Centre de Formació de la Fundació Pere Tarrés és un centre especialitzat en formació de professionals del Tercer Sector i voluntaris.
Ofereix cursos per a l'educació en el lleure, la gestió d'organitzacions sense ànim de lucre i socials i l'acció social en infància, adolescència i joventut.
Disposa d'un ampli ventall de cursos en línia especialitzats en la gestió emocional.
Institució dedicada a l'àmbit de la salut i específicament a la salut mental que integra l'assistència, la docència i la recerca en la salut mental, amb una mirada psicològica, social, biològica i espiritual.
Centre de formació, sensibilització i acompanyament al dol.
Ofereix recomanacions per al comiat i el dol a familiars davant la presència de la COVID-19.
Servei de referència en l'escolta i l'acompanyament de persones joves de 12 a 20 de la ciutat de Barcelona que ha adaptat el seu suport al context actual vinculat a la COVID-19.
Les psicòlogues del servei ofereixen consells per a la gestió emocional durant aquest període, i la possibilitat de fer videotrucada, a fi de millorar el benestar de les persones joves.
Servei de suport psicològic adreçat a adolescents i joves per detectar i atendre de forma preventiva el patiment psicològic i els problemes de salut mental del jovent.
L'espai també ofereix assessorament als professionals que treballen amb grups d'adolescents o de joves.
Recull d'experiències dels ens locals sobre la gestió emocional durant el període de la COVID-19
Recull d'algunes de les experiències que s'estan duent a terme des del territori relacionades amb l'acompanyament a les persones joves en la gestió de les emocions.
Dossier temàtic: Eines per a la gestió emocional i del dol en joves durant el confinament per la pandèmia de la COVID-19
En aquest butlletí volem compartir tres articles publicats en altres mitjans digitals que complementen diferents visions sobre la gestió emocional amb adolescents i joves.
Un bon confinament, amb ulls adolescents
Eva Bach, pedagoga, educadora emocional i autora de llibres com "Pares i mares influencers", escrit amb Montse Jiménez, o "Educar per estimar la vida".
Article publicat a la revista Catorze.cat el 5 de maig de 2020.
Jaume Funes Artiaga, psicòleg, educador i periodista.
El seu darrer llibre per a adolescents ha estat "Álex no entiende el mundo" (2014) i per pares i mares "Cal fer deures?" (2015), "Educar adolescents sense perdre la calma" (2016) i "Estima'm quan menys ho reïxi... perquè és quan més ho necessito" (2018).
Article publicat al diari Social.cat el 10 d'abril de 2020.
Esmeralda Ponce és terapeuta de la Fundació Idea, una entitat sense ànim de lucre que té com a objectiu fonamental la promoció i atenció d'infants, adolescents i joves en situació d'exclusió social o en risc de patir-ne.
Article publicat al diari Social.cat el 22 d'abril de 2020.
L'Enquesta de població activa (EPA) es realitza trimestralment, de manera que aquesta edició del 1r trimestre de 2020 cobreix principalment el període previ a les mesures de confinament vinculades a l'estat d'alarma.
Les dades provinents de registres administratius mensuals mostren un fort impacte d'aquestes mesures en l'ocupació juvenil.
Tot i això, les dades de l'EPA ja mostren alguns indicis sobre aquest impacte.
Concretament, la taxa d'activitat i la taxa d'ocupació han caigut, tot i que també ho ha fet la taxa d'atur.
Igualment, la taxa d'emancipació continua marcant mínims històrics i la proporció de joves que estudien creix.
Teniu disponible l'informe elaborat per l'Observatori Català de la Joventut (OCJ) a partir de les dades de l'Enquesta sobre l'impacte de la COVID-19 realitzada pel Centre d'Estudis d'Opinió (CEO) sobre la situació de la població jove en el context de la pandèmia actual.
L'enquesta se centra en la situació i l'opinió en relació amb la COVID-19 de la població amb ciutadania espanyola i resident a Catalunya de 16 anys i més sobre l'impacte de la pandèmia en la salut, l'economia, l'estat d'ànim i la dificultat del confinament, etc.
Nova publicació Aprenentatge democràtic i ciutadania editada per la Direcció General de Joventut en la col·lecció Aportacions de l'Observatori Català de la Joventut.
Es tracta d'una recerca que recull les principals conclusions de la tesi doctoral de l'Alba Parareda-Pallarès que analitza les oportunitats i els condicionaments de la participació i la vivència de la ciutadania de quatre joves d'origen familiar immigrat.
El Departament d'Agricultura, Ramaderia, Pesca i Alimentació ha posat en marxa la nova oficina virtual El Planter que té com a objectiu ser un punt de trobada i d'informació per a tot els joves que decideixen incorporar-se a l'activitat agrària a Catalunya, amb una atenció especial als qui no tenen experiència prèvia en el sector.
Cicle de tallers sobre competències digitals a la XNEJ "Tècniques i recursos per gamificar les teves activitats"
Cicle de tallers sobre competències digitals a la XNEJ "Ús crític de la informació: criteris i recursos per la gestió de la desinformació"
Sessió formativa "Com trobar-hi sentit en el treball amb persones joves durant el confinament"
Organitza: Direcció General de Joventut - Agència Catalana de la Joventut i Salut i Educació Emocional (SEER)
Curs sobre "La recerca de feina no s'atura per la COVID-19" (1a jornada)
Curs sobre "La recerca de feina no s'atura per la COVID-19" (2a jornada)
Cicle de tallers sobre competències digitals a la XNEJ "Sintetitza i representa gràficament la informació amb infografies amb Piktochart i Canvas" (2a edició)
Cicle de tallers sobre competències digitals a la XNEJ "Coneix totes les possibilitats per la dinamització d'activitats amb missatgeria instantània (Whatsapp i Telegram)" (2a edició)
Curs sobre "La recerca de feina no s'atura per la COVID-19" (3a jornada)
Cicle de tallers sobre competències digitals a la XNEJ "Tècniques i recursos per gamificar les teves activitats" (2a edició)
Dates: 29 de maig i 2 de juny de 2020
Curs sobre "La recerca de feina no s'atura per la COVID-19" (4a jornada)
Curs sobre "La recerca de feina no s'atura per la COVID-19" (5a jornada)
Màster Interuniversitari en Joventut i Societat (MIJS)
Escola d'Administració Pública de Catalunya (EAPC)
DIXIT Centre de Documentació de Serveis Socials
Col·legi de Politòlegs i Sociòlegs de Catalunya (COLPIS)
Escola de Formació de l'Acellec (Efa)
La ©Generalitat de Catalunya permet la reutilització dels continguts i de les dades sempre que se citi la font i la data d'actualització, que no es desnaturalitzi la informació i que no es contradigui amb una llicència específica.